Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 224

4. A termelőszférában az energiaveszteség feltáró vizsgálatok (auditok) rendszeresítése Az 50 M Ft/év, illetve az ezt meghaladó energiaköltségű gazdasági társaságoknál, a megtakarítási potenciál feltárása érdekében végzett auditálási tevékenységre az Energiatakarékossági Programon belül támogatást nyújt (2000—2001. években évi 25 M Ft, a környezetterhelési díjból történő intenzifikálást követően évi kb. 100 M Ft összegben). A támogatások formája az auditot elvégeztető cégek részére biztosított kedvezményes hitel. Az auditban feltárt energiaveszteségek megszüntetéséhez az Energiatakarékossági Program támogatásokat biztosít. Felelős: gazdasági miniszter Energiatakarékossági és Energetikai Környezetvédelmi Kht. vezetője Határidő: az előkészítésre: 1999. november 30., a végrehajtásra: a támogatáshoz szükséges pénzeszközök rendelkezésre állása függvényében, 2000. január 1-jétől 2010-ig folyamatos

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes